कार्यक्रम के मुख्य अतिथि के रूप में मुख्य विकास अधिकारी श्रीनिवास मिश्र ने कहा कि मा0 प्रधान मंत्री जी का उद्घोष जो हमें मंत्र के रूप में मिला है वो है संकल्प से सिद्धि। 1942 को भारत छोड़ो आन्दोलन के पाॅच वर्ष बाद हमें 1947 में आजादी प्राप्त हुई। वह राजनैतिक आजादी थी अब 2017 से पाॅच वर्ष बाद 2022 में न्यू इन्डिया बनाने का संकल्प हम सब द्वारा लिया गया, उसे समाज में व्याप्त बुराईयों का अंत करके कृषि आय को दोगुना करके हमें पूरा करना है। जिसमें फसल बीमा योजना, मृदा परीक्षण, कृषि के अंतिरिक्त सहायक उद्योगों को अपनाना तथा प्रधानमंत्री कृषि सिंचाई योजना आदि योजनायें लाभप्रद सिद्ध होंगीं। अंत में उन्होने कहा कि कर्म और मानवता से बड़ा कोई धर्म नहीं है।